Diari Oficial de la Generalitat Valenciana


Sumari del DOGV 5191, del 03-02-2006 (2006/858)

ACORD de 12 d'abril de 2005, de la Comissió Territorial d'Urbanisme, relatiu a la modificació número 1 del Catàleg de Béns i Espais Protegits del Pla General de Petrer.
------------------------------------------------------------------------------------------------------------------------------------------------------------------------

### Dades del document

Número de DOGV
:   5191

Data del DOGV
:   03-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/858


Data del document
:   12-01-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Petrer
    * pla d'urbanisme

ACORD de 12 d'abril de 2005, de la Comissió Territorial d'Urbanisme, relatiu a la modificació número 1 del Catàleg de Béns i Espais Protegits del Pla General de Petrer. [2006/M858]  
Vist l'expedient de referència i basant-se en els antecedents i les consideracions següents,  
Antecedents de fet  
1. El projecte de modificació puntual es va sotmetre a informació pública durant un mes mitjançant un acord del Ple de l'Ajuntament del dia 29 d'abril de 2004, i es va publicar l'anunci en el Diari Oficial de la Generalitat Valenciana número 4.752, de data 13 de maig de 2004, i en el diari La Verdad, de data 17 de juny del mateix any. Durant el pertinent període d'exposició pública no es van presentar al·legacions. Es va aprovar provisionalment pel mateix òrgan en data 23 de desembre de 2004, per majoria absoluta.  
2. La documentació està integrada per memòria informativa i justificativa i annexos: fitxes d'elements catalogats.  
3. L'objecte de l'expedient és la inclusió en el Catàleg de Béns i Espais Protegits d'una sèrie de béns i espais que es consideren d'interés públic i que es troben necessitats de protecció. Concretament els següents:  
Forn ceràmic de l'Altico.  
Forns d'algeps del Guirney.  
Niu de metralladores i polvorí de la Guerra Civil espanyola, situats a l'esquena del carrer de l'Altico.  
Cambril i retaule de la Mare de Déu del Remei.  
Frescos pintats sobre algeps a la plaça de Dalt, número 112.  
Façanes que donen a la plaça de Baix, i carrers de Julio Tortosa i Església.  
Àrea arqueològica a la partida el Campet.  
Els béns referits es cataloguen amb un grau 2 de protecció segons el contingut de les fitxes que els identifiquen i regulen.  
4. Consta emés un informe favorable, de data 22 de novembre de 2004, del director general de Patrimoni Cultural Valencià, de la Conselleria de Cultura Educació i Esport.  
Consideracions tecnicojurídiques  
1. El procediment seguit per l'Ajuntament resulta d'acord amb el que preveu l'article 38, per remissió de l'article 55, de la Llei Reguladora de l'Activitat Urbanística (d'ara en avant LRAU).  
2. La documentació està completa, a l'efecte del compliment de l'article 27 de la LRAU.  
3. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, tal com es recull en l'article 40 de la LRAU.  
4. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposa l'article 39, per remissió de l'article 55.1, de la Llei Reguladora de l'Activitat Urbanística, en relació amb l'article 10.a) del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme  
ACORDA  
Primer  
Aprovar definitivament la modificació número 1 del Catàleg de Béns i Espais Protegits del Pla General del municipi de Petrer.  
Segon  
Publicar íntegrament aquest acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció d'aquesta notificació.  
Alacant, 12 d'abril de 2005.. El director territorial de Territori i Habitatge: Ramón Rizo Aldeguer.